પ્રત્યુશાનાં મમ્મી-પપ્પા ખૂબ જ સામાન્ય વ્યક્તિઓ છે જેમની ઇન્કમ પણ ખૂબ જ સામાન્ય છે. સંગ્રામને એ જાણીને પણ ખૂબ જ દુ:ખ થયું હતું કે મુંબઈ આવવા માટે તેમની ફ્લાઇટની ટિકિટ પણ અન્ય વ્યક્તિની મદદ દ્વારા કરવામાં આવી હતી. સંગ્રામે પ્રત્યુશા સાથે ‘બિગ બૉસ’ના શોમાં ભાગ લીધો હતો. એ વિશે જણાવતાં તેણે કહ્યું હતું કે ‘તે ‘પાવર કપલ’માં ભાગ લેવા ગઈ એ પહેલાં મેં છેલ્લે તેની સાથે વાત કરી હતી. એ વખતે તે ખૂબ જ ખુશ હતી. તેણે મને કહ્યું હતું કે તે લગ્ન કરીને સેટલ થવા માગે છે. મેં તેને એમ પણ કહ્યું હતું કે તંે જે પાર્ટનરને પસંદ કર્યો છે તેનાથી સાચવીને રહેજે. હું પ્રત્યુશાને ખૂબ જ સારી રીતે જાણું છું. અમે બન્ને સાથે ‘બિગ બૉસ’માં હતાં. દુનિયાએ ‘બિગ બૉસ’માં જે જોયું છે એ અમે જેટલો સમય સાથે પસાર કરેલો એનો નાનકડો અંશ હતો. હું તેને આ શો દરમ્યાન ખૂબ જ સારી રીતે ઓળખી શક્યો હતો. તે એક મિનિટમાં ગુસ્સે થઈ જતી અને રિસાઈ જતી, પરંતુ બીજી જ મિનિટે તે ખુશ અને નૉર્મલ થઈ જતી હતી. તે કોઈ પણ કારણોસર સુસાઇડ કરે એ માનવામાં જ ન આવે. મને નથી લાગતું કે તે આવું કરી શકે. મને નથી લાગતું કે તેણે સુસાઇડ કર્યું હોય.’